section_heading: Period poslije Drugog svjetskog rata
paragraph_text: Sarajevski turnir se vrlo brzo afirmirao kao jedan od najznačajnih i slobodno se može reći, da je to bio prvi tradicionalni turnir u bivšoj Jugoslaviji, preteča mnogih drugih. Na našem turniru Talj je izvodio svoje vratolomije, Ullman i Stein dokazivali svoju visoku klasu, Korčnoj pobjeđivao manirom velikog šampiona… Istinska je šteta što je šahovski klub Sarajevo iz objektivnih razloga prestao s tradicijom organizovanja, pogotovo što je igranjem kvalifikacionog turnira omogućavao posebno mladim igračima da se afirmišu na sarajevskom turniru. Sarajevski šahovski turnir je ušao davno u ozbiljnu šahovsku literaturu. Danas nema iole ozbiljnijeg majstora, koji u svom teorijskom izgrađivanju može zaobići deceniju i po zbivanja na sarajevskom turniru.